วางแผน การตั้งเป้าหมาย ทำตามแผน
เมื่อคุณหาเป้าหมายได้คร่าวๆ แล้ว คุณต้องเจาะลงไปยังเป้าหมายของคุณและเขียนแผนการออกมา ขั้นแรกคือลองเขียนอะไรก็ตามที่คุณนึกออก หากระดาษสักแผ่นและเขียนความคิดของคุณตามหัวข้อดังนี้   อนาคตในฝันของคุณ สิ่งที่คุณชื่นชอบในผู้อื่น สิ่งที่สามารถพัฒนา สิ่งที่คุณต้องการศึกษาเพิ่มเติม นิสัยที่คุณต้องการปรับปรุง ขั้นตอนนี้จะช่วยให้คุณเห็นภาพและเห็นความเป็นไปได้ของฝันของคุณ หลังจากเขียนลงกระดาษเรียบร้อยแล้ว คุณก็สามารถกำหนดได้แล้วว่าอะไรคือสิ่งที่สำคัญที่สุดสำหรับคุณ เมื่อคุณได้คิดเกี่ยวกับเป้าหมายของคุณและเขียนลงกระดาษแล้ว ก็ถึงเวลาที่จะต้องเจาะจงลงไป ใช้กระดาษที่คุณเขียนเกี่ยวกับเป้าหมายของคุณ เขียนสิ่งที่คุณอยากทำให้สำเร็จหรืออยากจะทำ  เป้าหมายที่คลุมเครือเช่น “ฉันอยากจะเล่นให้เก่งขึ้น ดังนั้นฉันจะพยายามให้ดีที่สุด” มักจะไม่ใช่เป้าหมายที่ดีเท่ากับ “ฉันอยากเล่นเพลงที่ฉันชอบให้ได้ภายในหกเดือน” การตั้งเป้าหมายกว้างๆ คลุมเครือ “ทำให้ดีที่สุด” มักไม่ใช่วิธีที่ดีเท่ากับการตั้งเป้าหมายที่เจาะจงลงไป ไปให้ไกลกว่าเป้าหมายธรรมดาเช่น “ฉันอยากจะรวย” และให้ความสำคัญกับเป้าหมายที่จะทำให้เกิดความรวยแทน เช่น แทนที่จะบอกว่า “ฉันอยากจะรวย” ควรเป็น “ฉันอยากจะชำนาญด้านการเล่นหุ้น” หรือ แทนที่จะบอกว่า “ฉันอยากเล่นกีตาร์ให้เป็น” ควรเป็น “ฉันอยากเป็นนักกีตาร์เล่นนำในวงร็อค” ยิ่งเขียนมากเท่าไรยิ่งดี คุณควรพยายามเขียนรายละเอียดของเป้าหมายคุณให้มากที่สุด . วิธีที่จะกำหนดและประเมินเป้าหมายของคุณคือการใช้เทคนิค S.M.A.R.T. วิธีนี้จะช่วยให้คุณบรรลุเป้าหมายของคุณ   เจาะจง (Specific) ประเมินค่าได้ (Measurable) เป็นจริงได้ (Achievable) สำคัญ (Relevant) เวลาเหมาะสม (Time-bounded) ผู้คนมากมายต่างมีเป้าหมายแตกต่างกันไป ความจริงคือในขั้นตอนที่คุณเขียนเป้าหมายของคุณ คุณอาจค้นพบว่าคุณมีเป้าหมายมากกว่าหนึ่งที่ต้องการบรรลุ ในกรณีนี้คุณควรจัดอันดับความสำคัญให้แต่ละเป้าหมายของคุณ   การจัดอันดับเป้าหมายของคุณจะช่วยให้คุณมีสมาธิกับสิ่งที่สำคัญที่สุดของคุณ เช่น คุณอาจต้องการจบปริญญาเอกในสาขามนุษยศาสตร์ เล่นกีตาร์คลาสสิค อ่านหนังสือของรวบรวมงานของลีโอ ตอลสตอย และวิ่งมาราธอน เป็นไปไม่ได้หากคุณต้องการทำทุกอย่างพร้อมกัน ดังนั้นการจัดอันดับว่าเป้าหมายใดที่สำคัญที่สุดจะช่วยให้คุณวางแผนชีวิตทั้งในระยะสั้นและระยะยาว ขั้นตอนนี้คือการเข้าถึงความรับผิดชอบของคุณต่อแต่ละเป้าหมาย เป้าหมายที่ยากหรือใช้เวลานานที่คุณไม่ได้ให้ความรับผิดชอบเท่าที่ควรมักจะไม่สำเร็จ  หากคุณแค่เพียงอยากได้ปริญญาเอกด้านมนุษย์วิทยา แต่ไม่ได้อยากได้มากนัก คุณไม่ควรนำมันเป็นเป้าหมายหลักในชีวิต ใช้เวลาคิดเกี่ยวกับผลของแต่ละเป้าหมายที่มีต่อชีวิตของคุณ วิธีนี้จะช่วยให้คุณกำหนดข้อดีของการบรรลุเป้าหมายได้ การคิดถึงผลนั้นยังช่วยทำให้คุณเห็นภาพขั้นตอนสู้การบรรลุเป้าหมายนั้นๆ ซึ่งจะทำให้คุณมีกำลังใจมากขึ้น เป้าหมายส่วนใหญ่จะสำเร็จได้ง่ายขึ้น หากแบ่งออกเป็นส่วนย่อยๆ ส่วนย่อยๆ เหล่านี้คือส่วนเล็กๆ ที่เมื่อรวมกันแล้วจะกลายเป็นเป้าหมายใหญ่ที่คุณตั้งไว้  เช่น หากคุณต้องการเล่นกีตาร์ให้เป็น คุณควรตั้งเป้าหมายย่อยเป็น หากีตาร์สักตัว เป้าหมายต่อไปคือ ลองหาคอร์สเรียนกีตาร์ดู ต่อไปคือเรียนรู้คอร์ดง่ายๆ ดู และต่อๆ ไป การตั้งตารางเวลาให้กับเป้าหมายย่อยเหล่านี้จะช่วยให้คุณมีสมาธิและทำตามตารางเวลา   ดังตัวอย่างข้างบน คุณอาจตั้งเป้าหมายที่จะมีเงินมากพอสำหรับซื้อกีตาร์ในสามเดือน คุณอาจตั้งเป้าหมายว่าจะเข้าเรียนกีตาร์ให้อาทิตย์ถัดไป เรียนคอร์ดพื้นฐานในอีกสองเดือน และขั้นตอนๆ อื่นๆ ต่อไป สุดท้ายแต่ไม่ท้ายสุด ดูว่าอุปสรรคอะไรที่จะทำให้เราไม่สำเร็จเป้าหมาย คิดเกี่ยวกับเรื่องนี้ก่อนหน้าจะช่วยเพิ่มโอกาสให้คุณเตรียมการข้ามผ่านปัญหาต่างๆ เช่น คุณอาจพบว่าคอร์สการเล่นกีตาร์แพงไปสำหรับคุณในตอนนี้ อุปสรรคนี้อาจนำไปสู้การที่คุณต้องทำงานหาเงินเพิ่ม หรือคุณอาจจะลองหาวิธีเรียนรู้ด้วยตัวเองจากหนังสือหรือคลิปวีดีโอ ขั้นแรกของคุณคือการกำหนดว่าอะไรคือสิ่งที่คุณต้องการที่จะทำให้สำเร็จ ไม่ว่าจะเป็นเรื่องที่เล็กหรือใหญ่ก็ตาม การใช้เวลาสักหน่อยเพื่อค้นหาเป้าหมายของตัวคุณเองก็เป็นขั้นแรกที่สำคัญยิ่งสู่ความสำเร็จ เช่น เป้าหมายของคุณคือต้องการจะมีความสุขมากขึ้น ต้องการหัดเล่นเครื่องดนตรี ต้องการเก่งทางด้านกีฬา ต้องการสุขภาพร่างกายที่แข็งแรง ไม่ว่าจะเป็นอะไรก็ตามก็อยู่ที่คุณจะตัดสินใจ เมื่อคุณค้นพบว่าคุณต้องการอะไรแล้ว คุณต้องเริ่มคิดว่าเป้าหมายเหล่านั้นคืออะไรสำหรับคุณ ความหมายของเป้าหมายของแต่ละคนจะแตกต่างกันออกไป   เช่น หากเป้าหมายของคุณคือการที่จะมีความสุขให้มากขึ้น คุณต้องคิดว่าความสุขหมายความว่าอะไรสำหรับคุณ ชีวิตที่ดีเป็นอย่างไร อะไรที่จะทำให้คุณมีความสุข รวมถึงเป้าหมายที่มีความหมายกว้างๆ เช่นกัน หากเป้าหมายของคุณคือการเล่นกีตาร์ ต้องหาว่าคุณต้องการระดับไหนกันแน่ คุณจะพอใจหรือไหมหากคุณเล่นเป็นเพียงไม่กี่คอร์ดที่จำเป็นเพื่อที่คนจะได้ร้องตามได้ในงานเลี้ยง หรือว่าคุณต้องการที่จะเป็นนักกีตาร์คลาสสิคเพื่อออกงาน ดังนั้นความหมายคำว่าต้องการเล่นกีตาร์ให้เป็นจึงแตกต่างกัน เป็นสิ่งสำคัญที่ใช้เวลาคิดสักคิดว่าทำไมคุณถึงกำหนดเป้าหมายที่คุณกำหนดขึ้นมา หากคุณคิดเกี่ยวกับแรงบันดาลใจของคุณ คุณอาจต้องลองกลับมาทบทวนเป้าหมายของคุณดูอีกสักครั้ง  เช่น ลองจินตนาการว่าเป้าหมายของคุณคือการเล่นกีตาร์ให้เป็น หากคุณลองคิดดูว่าทำไม หากเหตุผลของคุณคือคุณคิดว่าคนที่เล่นกีตาร์เป็นเป็นที่ชื่นชอบของเพื่อนๆ ในโรงเรียน เหตุผลนี้ไม่ได้สมเหตุสมผลนัก คุณควรลองถามตัวเองว่ามีเหตุผลอื่นอีกไหม ทางที่ง่ายและน่าจะได้ผลดีกว่าการเล่นกีตาร์ สุดท้ายแต่ไม่ท้ายสุด คุณต้องตัดสินใจว่าเป้าหมายของคุณตั้งอยู่บนความเป็นจริงหรือไม่ ความจริงที่แสนเศร้าคือความฝันบางอย่างไม่สามารถเป็นจริงได้ หากเป้าหมายของคุณอยู่นอกเหนือจากความเป็นจริงคุณคงต้องหาเป้าหมายใหม่  จินตนาการว่าคุณต้องการเป็นนักบาสเก็ตบอลที่เก่งที่สุดในโลก เป้าหมายนี้ถือเป็นเป้าหมายที่ท้าทายมากสำหรับทุกคน แต่อาจเป็นจริงได้เพียงกับบางคนเท่านั้น แต่หากคุณสูงแค่ 150 เซนติเมตร เป้าหมายนี้คงจะสูงเกินไปสำหรับคุณ เป้ามายของคุณครั้งนี้มีแต่จะนำคุณไปพบกับความผิดหวังและเสียกำลังใจในชีวิต. แต่คุณก็ยังสามารถมีความสุขกับการเล่นบาสเก็ตบอลกับเพื่อนๆ ของคุณ แต่หากคุณอย่างเก่งกาจในเรื่องกีฬา คุณควรหากีฬาที่ส่วนสูงของคุณไม่เป็นอุปสรรค มีหลายสิ่งหลายอย่างที่คุณสามารถทำได้เพื่อจะช่วยให้ขั้นตอนสู้ความสำเร็จของคุณง่ายขึ้นและทำให้คุณจดจ่อกับสิ่งนั้นๆ แต่สุดท้ายแล้วเป้าหมายส่วนใหญ่จะสำเร็จได้ก็ด้วยการให้เวลาและความพยายามทุ่มเทกับมัน   คำนึงเกี่ยวกับระยะเวลาที่คุณคิดว่าจะถึงเป้าหมายของคุณ และเมื่อไรที่คุณอยากจะบรรลุเป้าหมาย เช่น คิดว่าคุณต้องการ 40 ชั่วโมงเพื่อที่จะเก่งในการเล่นกีตาร์และคุณต้องการเรียนรู้ทั้งหมดในหนึ่งเดือน คุณจะต้องใช้เวลาหนึ่งชั่วโมงกว่าๆ ในแต่ละวันเพื่อบรรลุเป้าหมาย ไม่มีวิธีอื่นแล้วนอกจากการให้เวลากับเป้าหมายของคุณหากคุณต้องการจะเป็นบรรลุเป้าหมายจริงๆ การทำให้เป็นนิสัยจะทำให้ทุกอย่างง่ายขึ้น ทำตารางเวลาของคุณขึ้นสำหรับทุกๆ วัน เช่น คุณอาจใช้เวลาครึ่งชั่วโมง ตั้งแต่ 6.30 ฝึกฝนดนตรี คุณยังสามารถใช้เวลาอีกครึ่งชั่วโมงหัดเล่นคอร์ดต่างๆ หลังจากนั้นคุณอาจใช้เวลาอีก 15 นาที เล่นเพลงสักเพลงหนึ่ง หากคุณทำตามตารางนี้ทุกวัน คุณจะสามารถเล่นดนตรีเป็นอย่างรวดเร็ว เมื่อคุณเริ่มทำตามขั้นตอน ให้ติดตามความคืบหน้า จดบันทึกโดยโปรแกรมในมือถือหรือจดในปฏิทิน ว่าเป้าหมายย่อยอะไรบ้างที่คุณทำได้สำเร็จแล้ว   การติดตามความคืบหน้านั้นช่วยให้คุณมีกำลังใจจากการที่ประสบความสำเร็จในเป้าหมายย่อย ทั้งยังช่วยคุณให้ทำตามตารางที่กำหนดไว้ได้อีกด้วย   เขียนไดอารี่เกี่ยวกับความคืบหน้าของคุณคือวิธีที่ดีที่จะช่วยลดความเครียดที่อาจเกิดขึ้นระหว่างทาง ส่วนที่ยากที่สุดของการบรรลุเป้าหมายโดยเฉพาะเป้าหมายที่ใช้เวลานานคือการไม่ย่อท้อ การบรรลุเป้าหมายย่อยและจดบันทึกสามารถช่วยให้คุณมีกำลังใจ แต่คุณอาจต้องการอย่างอื่นอีก   อย่างอื่นนั้นคือคุณต้องสร้างกำลังใจให้ตัวเอง ซึ่งมีอยู่ 2 ประเภทคือ กำลังใจทางบวก คือการเพิ่มบางอย่างเข้าไปในชีวิต เช่น คุณอาจฉลองให้ตัวเองเมื่อบรรลุเป้าหมายย่อย กำลังใจในทางลบ คือการที่นำบางอย่างออกไป หากคุณมีบางอย่างที่ไม่อยากทำ เมื่อคุณสำเร็จเป้าหมายย่อย คุณอาจฉลองด้วยการนำงานชิ้นนั้นออกไป โดยการไม่ทำงานนั้น 1 สัปดาห์ การให้กำลังใจตัวเองจะมีผลมากในการทำให้คุณไม่ย่อท้อ ซึ่งดีกว่าการลงโทษตัวเอง การลงโทษตัวเองอาจเป็นเรื่องที่จะช่วยได้เพียงเล็กน้อย แต่การให้รางวัลตัวเองก็ยังเป็นทางที่ดีกว่า
คิดและเขียนออกมา. เจาะจง. ใช้เทคนิคS.M.A.R.T. ตั้งอันดับของเป้าหมาย. มองให้เห็นถึงผล. สร้างเป้าหมายย่อย. มองหาอุปสรรค. ตัดสินใจว่าคุณชอบอะไร. กำหนดคำจำกัดความของคุณ. ทำไม. กำหนดว่าเป้าหมายเป็นไปได้หรือไม่. ให้เวลา. ทำให้เป็นนิสัย. ติดตามผลงาน. มีกำลังใจเสมอ.
https://www.wikihow.com/Accomplish-a-Goal https://www.wikihow.com/Accomplish-a-Goal https://www.wikihow.com/Accomplish-a-Goal
Making a Plan Setting Goals Following Through